Ο ρόλος του φόβου στην αγωγή του παιδιού:
Creators: name: Telizjenko, Yevheniya Leonid (Τελιζενκο, Ευγενία)
Publisher: name: Aristotle University of Thessaloniki
Year: 2010
Subjects: Φόβος
Σχολική φοβία
Παθολογικό άγχος
Fear
School phobia
Pathological anxiety
Stress

description: Η παρούσα εργασία περιλαμβάνει τρία κεφάλαια. Στο πρώτο εξετάζεται η έννοια του φόβου και του άγχους καθώς και τα δύο αποτελούν σημάδια προειδοποίησης για μια επερχόμενη απειλή, που προετοιμάζουν τον άνθρωπο κατάλληλα, προκειμένου να την αντιμετωπίσει αποτελεσματικά. Παράλληλα όμως επιχειρείται μια διάκριση ανάμεσα στο φόβο και το άγχος. Ενώ αρχικά οι δύο έννοιες φαινομενικά ταυτίζονται, τελικά αποδεικνύεται ότι ο φόβος προκαλείται από ερεθίσματα υπαρκτά, που είναι γνωστά στον άνθρωπο, όπως αντικείμενα, ζώα, καταστάσεις, ενώ το άγχος προκαλείται από μια άγνωστη πηγή. Σ’ αυτό το κεφάλαιο γίνεται επιπλέον διάκριση του φυσιολογικού από το νευρωτικό άγχος και του φόβου απ’ τη φοβία. Έτσι, η φοβία φαίνεται να ανήκει στην κατηγορία των αγχωδών διαταραχών. Από την έρευνα προκύπτει ότι υπάρχουν διάφορα είδη φοβίας, τα οποία διαφέρουν μεταξύ τους ανάλογα με τις συνθήκες διαβίωσης και τη συναισθηματική κατάσταση στην οποία βρίσκεται κάθε άτομο. Στο δεύτερο κεφάλαιο εξετάζονται οι πρώτοι φόβοι που αισθάνονται τα παιδιά, η είσοδος του παιδιού στο σχολείο και η σχολική φοβία. Στη συνέχεια, εξετάζονται οι επιπτώσεις των παιδικών φόβων και της σχολικής φοβίας στη ζωή των παιδιών και συγκεκριμένα στο σχολικό τους περιβάλλον. Ενώ ο φόβος δρα ως λειτουργικό κομμάτι, καθώς προστατεύει και προετοιμάζει το παιδί για την είσοδό του στο σχολείο και βοηθά στην αντιμετώπιση κάθε κινδύνου που θα παρουσιαστεί, η φοβία αποτελεί δυσλειτουργικό κομμάτι στην ένταξη του παιδιού στο σχολικό περιβάλλον, καθώς δρα ανασταλτικά στην κοινωνικοποίησή του. Οι διαφορετικοί τύποι σχολείου όπως και οι διαφορετικοί τρόποι συμπεριφοράς του δασκάλου προκαλούν και τους αντίστοιχους φόβους και φοβίες στα παιδιά. Στο τρίτο κεφάλαιο, τέλος, εξετάζονται οι τρόποι αντιμετώπισης των παράλογων φόβων και της σχολικής φοβίας των παιδιών. Πράγματι, η σχολική φοβία ή η σχολική άρνηση είναι σοβαρές καταστάσεις, που χρειάζονται άμεση θεραπεία με σκοπό την γρήγορη επάνοδο του παιδιού στο σχολείο. Η άρτια συνεργασία του σχολείου και των διδασκόντων με την οικογένεια του παιδιού κρίνεται απαραίτητη για την επιτυχή επανένταξη του παιδιού στο σχολείο. Φαίνεται άλλωστε ότι ο έγκαιρος εντοπισμός του προβλήματος μπορεί να εξασφαλίσει και τη λήξη του. Στις περιπτώσεις που το πρόβλημα του παιδιού δεν εξαλείφεται μόνο με την παρέμβαση της οικογένειας και των διδασκόντων, παρουσιάζονται διάφορες ψυχοθεραπευτικές μέθοδοι, οι οποίες μπορούν να χρησιμοποιηθούν από τους ειδικούς για την άμεση αντιμετώπιση των προβλημάτων φόβου. Τέλος, αναφέρεται η διδασκαλία της Εκκλησίας μας και η δική της σκοπιά στο ρόλο που έχει ο φόβος στην αγωγή του παιδιoύ.
description: This paper consists of 3 chapters. In the first chapter the concepts of fear and anxiety are examined, as both of them constitute warning signs for an upcoming threat that prepare the person in order to deal with it effectively. Alongside there is a distinction between fear and anxiety attempted. While initially the two concepts seem to identify, in the end it is proved that fear is caused by concrete stimuli that are familiar to the person, such as objects, animals, situations, whereas anxiety is of unknown origin. In this chapter, the notions of natural anxiety and neurotic anxiety are differentiated, as well as those of fear and phobia. According to that distinction, phobia seems to belong to the category of neurotic anxiety disorders. As a result of this research it is evident that there are different kinds of phobias which differ, depending on each person’s living conditions and emotional status. In the second chapter, the first fears that children experience are examined, as well as the child’s admittance to school and school phobia. Later on we examine the effects of children phobias and school phobias on the life of children, and specifically the effects that those phobias have on their behavior at their school environment. While fear acts as a functional part, since it protects and prepares the child for its admittance into school and helps deal with every danger that may come along, phobia represents a dysfunctional part to the child’s incorporation into the school environment, as it has an inhibitory effect to the child’s socialization. Different types of schools and different kinds of teacher behaviors cause respective fears and phobias to children. Concluding, in the third chapter, we examine the ways of dealing with irrational fears and school phobia. Indeed, school phobia or school denial are grave conditions which need immediate treatment, so that the child returns to school soon. It is obvious that an early diagnosis of the problem can ensure its termination. In cases when the child’s problem cannot be eliminated only through the family’s and teachers’ intervention, there is a variety of psychotherapeutic methods that can be applied by experts so that fear problems are dealt with promptly. Finally, the Church’s teachings and its aspect of the role that fear has to the child’s upbringing and evolvement are adduced.